Publication: Magyar Közlöny
Issue: MK-2009-124 (Year: 2009, Number: 124)
Era: 2004-2010
Section: Alkotmányáról szóló 1949. évi XX. törvény (a továb biak ban: Alkotmány) 44/A. § (1) bekezdésének b) pontja alapján
Paragraph Index: 173

Alkotmányáról szóló 1949. évi XX. törvény (a továb biak ban: Alkotmány) 44/A. § (1) bekezdésének b) pontja alapján a helyi képviselõ-testület gyakorolja az önkormányzati tulajdon tekintetében a tulajdonost megilletõ jogokat. Ennek értelmében az önkormányzat tulajdonában álló közterülettel való rendelkezés az Alkotmány alapján önkormányzati hatáskör. Az Országos Választási Bizottság álláspontja szerint, a kérdés alapján tartott eredményes népszavazás olyan jogalkotási kötelezettséget róna az Országgyûlésre, amely a közterületekhez kapcsolódó tulajdonosi jogokat korlátozná, elvonná az ehhez kapcsolódó önkormányzati szabályozási hatásköröket. Ezáltal lényegileg korlátozná az önkormányzatoknak az Alkotmány 44/A. § (1) bekezdésének a) pontjában szabályozott önálló szabályozáshoz és önálló igazgatáshoz való jogát és a b) pontjában meghatározott tulajdonost megilletõ jogait. Jelentõsen érinti a kezdeményezés továbbá az Alkotmány 13. § (1) bekezdésében megfogalmazott tulajdonhoz való jog intézményét is, hiszen a hasznok szedése ezen jog részét képezi, így a kérdés alapján tartott eredményes népszavazás az Alkotmány módosítását eredményezné. Az Országos Választási Bizottság megállapítja továbbá, hogy mind a választópolgárok, mind a jogalkotó számára megnehezíti a kérdés értelmezését, hogy nem egyértelmû, mit ért a kezdeményezõ „utcai parkolási díj” alatt. III. A határozat az Alkotmány 13. § (1) bekezdésén, 28/B. § (1) bekezdésén és 44/A. § (1) bekezdés a) és b) pontjain, az

Source: https://magyarkozlony.hu/hivatalos-lapok/351fce7906cd8d0a17ce9253986cc2b7781f1fb6/dokumentumok/c797a25745c341f627236bf20a7788c37facbd56/letoltes